अब आशा व आंगनवाड़ी कार्यकर्ता समर्थ संगिनी बनेंगी
क्षेत्र में महिलाओं से संबंधित अपराध रोकने, सुरक्षित वातावरण बनाने व महिलाओं को जागरूक करने के उद्देश्य से जिला पुलिस ने अभिनव पहल शुरू की है। इसके तहत आशा, उषा, आंगनवाड़ी कार्यकर्ता, सहायिका सहित ग्रामीण क्षेत्रों की महिलाओं का एक नेटवर्क तैयार किया जाएगा। जो स्थानीय स्तर पर होने वाली घटनाओं की सूचना पुलिस तक पहुंचाएंगी। संबंधित थाने के पुलिस अधिकारियों के साथ जिले के पुलिस अफसर भी समय समय पर आशा, उषा, आंगनवाड़ी कार्यकर्ताओं से संपर्क करेंगे। सीधे गांव और मोहल्ले की महिलाओं को जोड़ा जाएगा, ताकि महिलाओं में भी सुरक्षा की भावना जाग्रत हो। इसकी शुरुआत पुलिस अनुभाग शुजालपुर व बेरछा से कर दी गई है। आने वाले दिनों में शाजापुर अनुभाग में कार्यकर्ताओं को जोड़ा जाएगा।
समर्थ संगिनी योजना प्रदेश के कुछ जिलों में 5 माह पहले ही शुरू कर दी गई। इस प्रयोग के बाद अपराधों के ग्राफ में कमी देखते हुए जिले में भी पुलिस ने इसे लागू कर दिया है। एएसपी ज्योति सिंह के अनुसार इस अभियान के तहत समर्थ संगिनी महिलाएं अपराध रोकने के लिए पुलिस एवं समाज के बीच सेतु का कार्य करेंगी। इन महिलाओं का दल नशा मुक्ति, भ्रूण हत्या, बाल श्रम, बाल विवाह आदि कुरीतियों के विरुद्ध समाज में जागरूकता लाने का भी कार्य करेगा। समर्थ संगिनी महिलाएं परिवारों में आपसी छोटे-मोटे विवादों को मध्यस्थता से सुलझाने में भी मदद करेंगी। पुलिस विभाग के बीट प्रभारी इन आंगनवाड़ी एवं आशा कार्यकर्ताओं तथा समर्थ संगिनी महिलाओं से संपर्क में रहेंगे एवं गांव में चल रही गतिविधियों की जानकारी लेंगे।
योजना का उद्देश्य
महिलाओं और बालिकाओं से संबंधित अपराधों में कमी लाना।
स्थानीय झगड़ों एवं विवादों की जानकारी प्राप्त करना।
जनता में सौहार्दपूर्ण वातावरण का बनाना।
सुरक्षित वातावरण का निर्माण करना।
अपराध एवं अपराधियों की सूचना एकत्रित करना।
जनता में पुलिस के प्रति विश्वास बढ़ाना।
महिलाओं को उनके अधिकारों एवं कर्तव्यों के प्रति जागरूक करना।
अपराधों के प्रति महिलाओं को जागरूक करने के लिए समर्थ संगिनी कार्यक्रम चलाया जा रहा है। इसमें आशा, उषा व आंगनवाड़ी कार्यकर्ताओं को जोड़ा जाएगा, ताकि छोटे से छोटे स्तर तक की गतिविधियों की जानकारी पुलिस को मिल सके। मोनिका शुक्ला, एसपी शाजापुर
संगिनी के रूप में जुड़ेगी 2 हजार आंगनवाड़ी कार्यकर्ता
जिले में इस समय 1054 आंगनवाड़ी केंद्र संचालित हैं। इन केंद्रों की आंगवनाड़ी कार्यकर्ताओं और सहायिकाओं का आंकड़ा करीब 2108 है। इसके अलावा 633 आशा व उषा शहरी क्षेत्र की 24 कार्यकर्ताओं के रूप में महिलाएं पुलिस के इस नेटवर्क में शामिल होंगी।
जिले में पहल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva